Көз ирмемде жардыруу
Көз ирмемде жардыруу – жарылуучу заттардын заряддарынын бир нече тобун бир убакта өтө тез жардыруу. Ал көз ирмемде аракетке келүүчү электр дүрмөтүнүн жардамы менен жардырылат. Айрым учурда дүрмөт жиби колдонулат. Тоо тектерин жардыруу аракети, күчү, кубаты, натыйжалуулугу кескин жана жай жардырууга караганда төмөн болот. Негизинен согуу толкунунун таасир этүүчү узатасынан созулуп жаткан чөйрөдө жүрүп, казмалардын турпатын сактап, үңкүр казууда, эки тараптап жүргүзүлүүчү жардырууларда колдонулат. 
 Техника илимдери

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9